A kormány szerint a szürkegazdaság miatt kell tudni, ki mikor hol száll meg

A kormány szerint a szürkegazdaság miatt kell tudni, ki mikor hol száll meg

Azt állítják, olyan lesz a kötelező központi adatszolgáltatás, mint Ausztriában.

Némi felhördülést okozott a múlt héten az a hír, hogy Nemzeti Turisztikai Adatszolgáltató Központot hoz létre a kormány, és minden szállodának fel kell majd töltenie egy központi adattárba a vendégei adatait.

A Kormányzati Tájékoztatási Központ közlése szerint erre a szürkegazdaság visszaszorítása miatt van szükség. Nemzetközi példákat is említenek, szerintük hasonló lesz a rendszer, mint ami Ausztriában, Németországban, Franciaországban vagy Horvátországban működik. „Az országos statisztikai adatgyűjtést segítő informatikai rendszer nem friss hír a turisztikai szakma számára” – teszik hozzá.

Azt is említik, hogy a jelenlegi nehezen ellenőrizhető, papíralapú adatszolgáltatási gyakorlat jelentős visszaélésekre és adóelkerülésekre ad lehetőséget, ezt bizonyítja, hogy amikor meghirdették az országos panziófelújítási programot, hirtelen megugrott a bejelentetten működő panziók száma.